Document ID: /fineweb-2-swissfilter-quality_10-filterrobots/filtered/02038.jsonl.gz/2692

En il Vallais Sura ha in automobilist observà in urs la notg passada. Las duas la notg haja l'um filmà l'urs sin la via chantunala en la val laterala da Binn. Quai scriva l'agentura da novitads SDA. Silsuenter haja quel infurmà l'uffizi chantunal da chatscha. L'uffizi ha confermà l'observaziun.
Examinaziuns d'indentificaziun marschan
Il responsabel guardaselvaschina sto ussa tschertgar material da DNA. Pir lura san ins dir sch'i sa tracta dal medem urs sco obersvà sin la Riederalp. Ils 8 da zercladur avevan persunas vis e filmà in urs sin la Riederalp en il Vallais Sura.
RR novitads 17:00